# Спасибо, Родина моя. Сборник стихов / Четтирдим, мээң төрээн чуртум

Николай Куулар

Эрткен чылын Юрий Татаренко билдингир тыва шүлүкчү Николай Кууларның 16 шүлүүн орус дылче очулдурган. Н. Куулар бодунуң чогаалдарынга бодун нарын лирик кылдыр, а ооң-биле чергелештир бодунуң үнген дөзүн ханы хүндүлээр, төрээн Тывазынга ынак болгаш бистиң улуг чуртувус Россияны хүндүлээр, идепкейлиг хамааты туруштуг кижи кылдыр көргүскен.

Кууларның «Тывалар бис» деп программныг шүлүүнүң очулгазын, сөзүглелдиң эпиктиг аянын онзалап демдеглээр дээш, хостуг шүлүк-биле очулдурган. Тыва шүлүкчүнүң патриотчу хөөнү «Четтирдим, мээң Төрээн чуртум», «1991 чылдың сөөлгү хары» деп чогаалдарда база ындыг тода илерээн. Тыва шүлүкчү бойдуска аажок ынак. Ол дугайында бо шилиттинген шүлүктерде «Торгалыг», «Маажым даглар…», «Хар», «Меңги чечээ», «Часкам хая – туруг төлү…» деп шүлүктер херечилеп турар.

Куулар-философ «Хөлегелер», «Шүлүк хостуг», «Чалгааранчыг, ээдеренчиг шүлүктерни…», «Чодурааның чокпак аккыр» деп шүлүктеринде амыдырал болгаш поэтиктиг чогаадылга дугайында бодалдары-биле үлежип турар.

Очулдурукчу Юрий Татаренко херечилеп турар: Николай Кууларның поэтиктиг делегейлери ада-чурттуң сөс уран чүүлүнүң бүгү үнелекчилериниң кичээнгейин хаара тудуп турар. Чогаалчылар аразында база шүлүкчүнүң авторитеди бедик: 2025 чылдың чайынында Н. Кууларны РЧЭ-ниң тыва салбырының даргазы кылдыр бадылааны таварылга эвес.

В прошлом году Юрий Татаренко перевел на русский язык 16 стихотворений известного тувинского поэта Николая Куулара. В своих произведениях Н. Куулар проявляет как тонкий лирик и вместе с тем – человеком с активной гражданской позицией, чтящим свои корни, любящим родную Туву и уважающим нашу великую страну Россию.

Перевод программного стихотворения Куулара «Тувинцы мы» выполнен свободным стихом – для того, чтобы подчеркнуть эпичную напевность текста. Патриотизм тувинского поэта также ярко проявился в таких произведениях, как «Спасибо, моя Родина» и «Последний снег 1991 года». Поэт горячо любит природу. Ей посвящены стихи «Таежная речушка Торгалыг», «Добрые горы…», «Снег», «Ледниковый цветок эдельвейс», «Нашла опору статная скала…».

Куулар-философ делится глубокими размышлениями о жизни, природе поэтического творчества в стихотворениях «Тени», «Свободен стих», «Ужасно скучных, путанных стихов…», «Стариковские думы».

Переводчик Юрий Татаренко свидетельствует: поэтические миры Николая Куулара привлекают внимание всех ценителей отечественной словесности. Высок авторитет поэта и в писательских кругах – не случайно летом 2025 года Н. Куулар утвержден главой Тувинского отделения СПР.

# Николай Куулар. Спасибо, Родина моя. Сборник стихов. Четтирдим, мээң төрээн чуртум

* * *

© Николай Куулар, текст, 2025

© Юрий Татаренко, перевод, 2025

© Союз писателей России, 2025

© Анна Головина, верстка 2025

## Тывалар бис

Өндүр-бедик, даглар ышкаш, сүзүктүг бис,
Өндүр-делгем, ховулар дег, сеткилдиг бис,
Өндүр-шыргай, тайгалар дег, бодалдыг бис,
Өндүр-түрлүг, шорааннар дег, соруктуг бис —
Тыныжывыс хостуг болгаш, боогдал билбес
Тывалар бис, уранхайлар уктуг чон бис.

Кем-Хемчик, Эрзин-Тес… дээр шапкын хемнер
Кеди-чолче агып бадып, хей-аът киирген,
Чазып-буспаан эртинелер үүжелерин
Салгалы дээш хайыралап кадагалаан,
Дыңнаксанчыг хөөмей ырын бараалгаткан
Тывалар бис, уранхайлар уктуг чон бис.

Оду өшпээн хонаштарның чүректери
Ортаа оран кезик-чамдыын чырыткылаан,
Ынак төрээн чуртувуска эргеленип,
Ырап деспейн, ээлери бооп артып калган,
Дываажаң-даа аазаар болза, солуп өлбес
Тывалар бис, уранхайлар уктуг чон бис.

Сүзүүвүстү, соруувусту херечилээн
Чүс-чүс бурун тураскаалдар ыдыкшыткан,
Чүден артык – Ада-Дээрге, Ие-черге
Чүдүлгезин сеткилинде хандыр шыгжаан,
Дылы-имин кезээ-мөңге уттуп кагбас
Тывалар бис, уранхайлар уктуг чон бис.

Делегейниң кайы-даа бол булуңунга
Сүрээденчиг, девиденчиг байдалдарда
Деткерилдир эзиннеп кээр чажыт күчү
Чүгле төрээн, чүгле ынак чуртундан кээр —
Тынын алыр чаңгыс дээди хоргадалдыг
Тывалар бис, уранхайлар уктуг чон бис.

## Тувинцы мы

Мы с верою – могучей, словно горы,
С душою – необъятной, словно степи,
Мы с мыслями густыми, как тайга,
Мы с волей, непреклонной, как скала,
С дыханием свободным, словно ветер,
Тувинцы мы, наш род из урянхаев.

Бурлящие притоки Енисея
Заветным звуком пенья горлового
Нас вдохновляют, указав дорогу
К сокровищам, доселе неоткрытым,
Прибережённым для потомков наших,
Тувинцы мы, наш род из урянхаев.

Сердца кочевий, яркие огни
Полмира освещают неустанно,
Мы любим родину – неистово и нежно,
Мы будем с нею вечно неразлучны,
Её мы ни на что не променяем,
Тувинцы мы, наш род из урянхаев.

Мы памятники древности считаем
Свидетелями мужества и духа —
Что завещали нам язык не забывать —
И стойкими хранителями веры
В Отца Небесного и Мать Земную,
Тувинцы мы, наш род из урянхаев.

И в самом дальнем уголке планеты,
Где нас опасность всюду поджидает,
Нас окрыляет, воодушевляет
Огромная невиданная сила,
Что из глубин земли родной исходит —
Тувинцы мы, наш род из урянхаев.

## Торгалыг

Кылаң дамдың дөгерези – дамырымда,
Кый деп чыдар саарыгларың төрээн ыры
Шүлүктерим аяны бооп, сырыны бооп,
Чүрээм биле ханым сенде тудуш, хемим.

Анай чаштан амым болуп агып чыткан
Адырларың адын адааш, дирли бээр мен:
Шаалааш, Боскан, Ак-Тал, Чоза, Кадыгбайлар
Шалырашкан агымнары – өпейим-дир!

«Торгалыг!» деп хунук ырлап чанган куштар
Дооза чыгыы чазын дедир ужуп келир —
Оглуң мен-не ортаа оран каггаш баргаш,
Олчаан сени эргип көөрүм кандыг ирги?!

Катап база чаяаттынар салым турза,
Кагый берген эриннерим сагынганын
Чидирер дээш, сээң ногаан эрииңге-ле
Чиңге хаак бооп чайганзымза – аксым кежии.

Оо, өршээ, Деңгер-дээрлер хайырлаза,
Оолчугаш бооп бодарап кээр арга турза,
Үнүп чыдар бажыңдыва ам бир четсе —
Үнүм хөнүп, чаа шүлүүм эгелезе!

Ужарлыг хем, амырак хем Торгалыымда
Уран-шевер, мөге-шыырак угу-дөзүм
Салгалынга келир үе өршээлдиг бооп,
Саарыгларың ыдык ыры үзүлбезин!

## Таёжная речушка Торгалыг

Сверкающие капли в моих найдутся венах,
И песни перекатов готовят к переменам.
Весёлое журчанье стихам моим созвучно.
О, Торгалыг, душою с тобой мы неразлучны.

Всю жизнь твои притоки в моё нутро впадали,
Их песен колыбельных все в доме нашем ждали.
Названья рек таёжных – как услажденье слуха.
Не дай мне Бог увидеть, что русло ваше сухо.

Курлычат журавли – я «Торгалыг!» расслышу,
Весной они вернутся – я стану ростом выше.
А если мир покину – наутро иль под вечер —
Найду ли я дорогу обратно, к милой речке?

Но если оживу я одной прекрасной ночью —
Всё мелкая рыбёшка от радости подскочит, —
Хотел бы я от ветра на берегу зелёном
Качаться веткой гибкой – и умиротворённой.

Когда по воле Неба в мальчишку превращусь я,
То снова научусь я на солнце глаз не щурить,
К истоку Торгалыга приду, настрою голос,
Начну сердца людские, как Пушкин, жечь глаголом!

Со звуком Торгалыга всегда сверяться буду —
Стихи мои услышат, наверное, повсюду…
Надеюсь, что потомки забудут о пирожных —
И разгадают тайну глотка воды таёжной!

## Четтирдим, мээң тѳрээн чуртум

Четтирдим, мээң тѳрээн чуртум, четтирдим дээйн.
Чериң кырын базып чоруур эргелиим дээш,
Ак-кѳк хемнер агымының шапкыны дээш,
Ажай-буурул тайгаларың кадыры дээш,
Эзимнериң шургуттунмас шыргайы дээш,
Эзир ушкан бедик дээриң аязы дээш,
Кавайым сээң чүрээм билген чаражың дээш,
Хайыралың кѳрүп чоруур ѳѳрүшкүм дээш,
Четтирдим, мээң тѳрээн чуртум, четтирдим дээйн.
Ажылчынның, тараажының ижи-биле
Аян кирген шырай-арның чалыызы дээш,
Ѳске черден мени кый дээр тѳрээниң дээш,
Йѳрээл ырым чүгле сеңээ эргимиң дээш,
Ѳлү бергеш, довурааңга холужа бээр,
Ѳскээр читпес, кезээң болуп артарым дээш,
Ѳпей ырың тыва дылга хѳңнүм чайгап,
Ѳгбелерим сѳзүн билип чоруурум дээш,
Сеткилимни чазап чаартыр мергениң дээш,
Четтирдим, мээң тѳрээн чуртум, четтирдим дээйн.